
מר גיל ארנון

ראש תחום תעופה כללית

רשות התעופה אזרחית




  
  באמצעות פקס:9774514
מר ארנון  הנכבד,





הנדון: חידוש טיסות המשטרה של טייסי אגודת התעופה הכללית


לפני שנים אחדות יזמתי יחד עם חברי באגודת התעופה הכללית בשיתוף מפקד היחידה האווירית של המשטרה את הקמתו של משמר אזרחי מוטס.  היחידה המשטרתית בשיתוף עימנו כתבה ספר נוהלים על פיו יפעלו מתנדבנו במסגרת "טייסת 10" ולאחר שקיבלנו את ברכת מנהל תעופה אזרחית התחלנו לפעול. בצענו משימות חשובות אך פשוטות יחסית מבחינה תעופתית. כעקרון בצענו טיסות סיור פרטיות בגובה 1200' על פי מרשה כזה או אחר בעיקר למעקב אחרי עברייני איכות הסביבה , מזהמי נחלים, גנבי חול וכדומה.כמו כן התחלנו לבצע מספר טיסות ניסוי בנושאי אכיפת חוקי תנועה במטרה להמשיך באופן סדיר גם במשימות כאלה.
לצערי משטרת ישראל עצרה את הפרויקט אחרי כ 10 חודשי פעילות לאחר שכמה מטייסיה העלו טענה כי מדובר בטיסות "מסחריות".לא עזרו כל טענותינו כי לא מדובר כלל בטיסות מסחריות אלא בטיסות פרטיות בלבד המבוצעות בהתנדבות מלאה על ידי חברינו, המשלמים מכיסם את עלות הטיסה מיד עם סיומה. המשטרה התנתה את חידוש הטיסות בקבלת אישור  מר.ת.א כי לא מדובר בטיסות מסחריות. ראש רתא הקודם לא נתן אישור כזה . לאחרונה נמסר לי מהמשטרה כי היא מעונינת בחידוש הטיסות  של מתנדבי "טייסת 10" של אגודת התעופה הכללית והיא תעשה זאת לאלתר באם היא תקבל  את אישורך לכך כי הטיסות הנ"ל הנן טיסות פרטיות ולא מסחריות.

כפי שדווחתי  לך בפגישתנו, הטיסות הנ"ל  הנן טיסות פרטיות לחלוטין המתבצעות על ידי טייסים פרטיים חברי אגודת התעופה הכללית בעיקר במטוסים אותם הם שוכרים מחברות המורשות להשכיר להם מטוסים לטיסות פרטיות, הכל על פי נוהלי החברות הנ"ל ועל פי ספר העזר המבצעי שלהם כפי אושרו על ידי המנהל . הנושא אושר בזמנו על ידי מנהל תעופה אזרחית בעבר ובמשך חודשים רבים הן בוצעו בפועל.
אודה לך באם תזרז את מתן האישור כאמור ותאפשר לטייסת 10 לפרוש את כנפיה בשנית ולתרום לבטחון ישראל כמשמר אזרחי מוטס.

       בברכת התעופה


      ירון אפרת, עו"ד 

          יו"ר אגודת התעופה הכללית

העתק: משטרת ישראל – היחידה האווירית – 08-9276266

Herzelia Airfield, P.O.B 840 Kfar Shemaryahu 46910, ISRAEL              מיקוד 46910  שדה תעופה הרצליה, ת.ד. 840

Tel:+972-9-9516660 Fax:+972-9-9557673                                              טלפון: 09-9516660 פקס: 09-9557673

 Website :  www.aopa-israel.org.il                                                                         www.aopa-israel.org.ilאתר:             

 Email :  iaopa@barak.net.il                                                                                      iaopa@barak.net.ilדוא"ל:

